450be158f6aef3c745bcbd76c80cb1c3

 Indrømmer at jeg af og til ser porno på nettet. Jeg har så bemærket at der er tusindvis af sider med pigeporno, både prof og amatører, og altså med tusindvis af modeller. Så er det jeg tænker at så mange lesbiske findes der jo ikke. Jeg ved jo ikke hvordan piger tænker og tør ikke spørge dem fra min klasse. Men er det sådan at helt "almindelige" piger sagtens kan lave lesbisk porno? Jeg mener, drenge som ikke er gay eller bi ville nok ikke kunne gennemføre gay porno. Hvis to drenge kommer til at røre hinanden så ryger de jo fra hinanden (hvis vi altså ikke lige snakker om en scoring i sport eller noget :-). Men piger sover sammen, krammer og fletter fingre, prøver tøj sammen, går på toilet sammen osv. Betyder det så også at de uden videre kan lave lesbisk porno sammen. Altså som noget naturligt? Rigtig mange af de amatørpiger i filmene ser ud til at nyde det. Så er rigtig mange piger bi? Håber I tager mit spørgsmål alvorligt og gider svare. DEt er virkelig noget jeg går og spekulerer på. 
Er piger lidt bi?
=================


ungzone.dk
2021.04

Hej med dig, 

Super gode spørgsmål du kommer med og kan sagtens forstå din forvirring og spekulation. 

Først og fremmest, er det vigtigt at sige at porno IKKE er virkelighed - altså det er opsat, skuespil og stemmer ikke overens med virkeligheden. Du siger at der findes meget pigeporno, og grunden kender jeg ikke, men tænker umiddelbart at det er fordi mange godt kan lide at se det og fordi det måske er populært? Det er måske også fordi det er nemmere for piger end for drenge at lave porno sammen - som du selv siger, fordi piger er tætte på en anden måde end de fleste drenge er. Du skal dog huske på (som jeg også har nævnt) at det meste porno er skuespil og derfor betyder det jo ikke at piger der laver porno sammen er lesbiske - tværtimod. 

Det er rigtigt at piger er rigtig gode til at være kærlige - mere end drenge måske er, men det betyder ikke at de er biseksuelle. Piger er bare generelt mere kærlige end drenge når de er sammen - eller i hvert fald på en anden måde. Piger viser det nok lidt mere, end drenge gør - ligesom mange piger også er bedre til at vise følelser end drenge er. Nogle piger er tætte på en anden måde end drenge måske er tætte, men det er på en veninde måde og ikke seksuelt. Så når piger går på toilettet sammen (uden at jeg skal generalisere, for selvfølgelig er nogle piger biseksuelle og lesbiske), prøver tøj sammen, krammer, holder i hånden osv. så er det fordi at det er sådan mange piger gør sammen - fordi de er veninder. 

  
Håber du kan bruge mit svar til noget og ellers er du altid velkommen til at skrive igen. 

Mange hilsner Ida Marie 

 